hotchpotch/miracl-hf-unified huggingface dataset:
ResearchGATE
ResearchGate on maksuton yhteisöpalvelu tieteentekijöille ja tutkijoille. Henkilökohtaisen tutkijaprofiilin ohella sivusto tajoaa käyttäjälleen sovelluksia, mukaan lukien semanttisen tiedonhaun (kokonaisesta tiivistelmästä) , tiedostojen jakamisen, julkaisutietokantojen jakamisen sekä mahdollisuuden luoda ryhmiä sekä osallistua keskustelufoorumeille. Käyttäjät voivat myös luoda oman blogin verkostonsa keskuudessa. Toukokuussa 2011 perustettu ResearchGate on kerännyt käyttäjikseen yli 1,400,000 tutkijaa 192 maasta.
Muiden työkalujen ohella ResearchGate on kehittänyt semanttisen hakukoneen joka käynnistää tiedonhaun sisäisten resurssien lisäksi useissa merkittävissä sivuston ulkoisissa tietokannoissa (mm. PubMed, CiteSeer, arXiv sekä NASAn kirjasto). Hakukone analysoi tiivistelmän kokonaisuudessaan yksittäisten hakusanojen sijaan ja mahdollistaa näin tarkempien hakutulosten saannin. 
Samankaltainen semanttinen analyysi on käyttäjien verkostoitumisen tukena. Toiminto tekee käyttäjille ehdotuksia heitä mahdollisesti kiinnostavista ryhmistä ja kirjallisuudesta sekä samoista aiheista kiinnostuneista muista käyttäjistä. ResearchGatessa ovat käyttäjät luoneet yli 1 400 ryhmää. Ryhmä voidaan luoda joko kaikille käyttäjille avoimeksi tai yksityiseksi, luottamuksellisen informaation vaihtoa varten. Jokaisella ryhmällä on käytössään laaja skaala tutkijoiden yhteistyön mahdollistavia työkaluja, esimerkkinä mahdollisuus tiedostojen jakoon, jolloin kollegat voivat yhteistyössä työstää dokumentteja . Useat tieteelliset organisaatiot ja konferenssit käyttävät ResearchGatea kohtaamispaikkana, joka mahdollistaa tutkimukseen liittyvien yksityiskohtien läpikäynnin, yhteistyön sekä vaivattoman, tutkijoiden välisen kommunikoinnin yli maarajojen.
Sivustolla on myös oma listauksensa tieteen alan avoimista työpaikoista. Käyttäjä voi hakea työtarjouksia avainsanan, aseman, tutkimusalan sekä maan perusteella. Vuodesta 2009 tutkijoilla on myös mahdollisuus hakea julkaisutietoa omista artikkeleistaan ja näin selvittää mitä versioita artikkeleistaan he voivat laillisesti ladata sivuston muiden käyttäjien maksuttomasti luettavaksi.
ResearchBlog on ResearchGaten virallinen blogi joka julkaistiin marraskuussa 2009. Tieteellisen verkoston jäsenten on mahdollista ehdottaa omia tekstejään julkaistavaksi blogiin. Tekstien joukosta valitaan korkealuokkaisimmat ehdotukset. Kyseisistä kirjoituksista muodostuva blogi tarjoaa täten hyvämaineisen lähteen uutisista, tutkimuksista sekä innovaatioista kaikilta tieteen aloilta. Henkilökohtaiset mikroblogit tarjoavat puolestaan käyttäjille mahdollisuuden julkaista viestien ohella kuvia, tiedostoja, julkaisuja sekä linkkejä.
ResearchGate ilmoitti 8. syyskuuta 2010 saamastaan lisärahoituksesta. Rahoituksen lähteenä on mm. Piilaaksossa, Yhdysvalloissa vaikuttava Benchmark Capital, joka on aiemmin investoinut tunnettuihin verkkopalveluihin Twitter ja eBay. Toinen tunnettu yritykseen sijoittanut on myös Accel Partnersin Piilaakson toimisto joka lukeutuu yhteisöpalvelu Facebookin sijoittajiin.
Sierramadrentikka
Sierramadrentikka ("Picoides arizonae") on amerikkalainen tikka. Se luokitellaan usein mäntytikan ("Picoides stricklandi") alalajiksi. Sierramadrentikka elää Meksikon Sierra Madressa, sekä Yhdysvalloissa Arizonan kaakkoisosassa ja New Mexicon lounaiskolkassa. Edward Hargitt kuvaili lajin holotyypin vuonna 1886.
Edward Hargitt
Edward Hargitt (3. toukokuuta 1835 Edinburgh – 19. maaliskuuta 1895) oli skotlantilainen lintutieteilijä.
Hargitt opiskeli taiteita ja biologiaa Royal Scottish Academyssa ja kehittyi kohtalaisen hyväksi maisemamaalariksi. Nykyisin hänen maalauksensa ovat arvokkaita.
Hargitt perehtyi tikkoihin, ja kirjoitti tikkojen heimoa käsittelevän osan British Museumin lintuluettelossa ("Catalogue of the Birds in the British Museum"), jonka Richard Bowdler Sharpe julkaisi vuonna 1890. Myöhemmin hän piirsi 1 300 tikkapiirrosta valmistelemaansa erikoistutkielmaan, mutta tutkielman kohtalo on hämärän peitossa.
Hargitt kuvaili tikoista kongontikkasen ("Dendropicos xantholophus") ja sierramadrentikan ("Picoides arizonae"), sekä useita tikkojen alalajeja.
Attack on Pearl Harbor
Attack on Pearl Harbor on Legendo Entertainmentin kehittämä ja kesällä 2007 julkaisema Pearl Harborin hyökkäykseen perustuva simulaatiopeli.
Mitsubishi 4G6/4D6
Mitsubishi Sirius eli 4G6/4D6 moottori on Mitsubishi Motorsin valmistama polttomoottorisarja.
4G6-mallit ovat bensamoottoreita ja 4D6 dieselmoottoreita.
Åtvidabergs FF
Åtvidabergs FF on ruotsalainen jalkapalloseura Åtvidabergin kaupungista Itä-Götanmaan läänistä. Seura on perustettu vuonna 1907 nimellä Åtvidabergs IF. Kaudella 2016 seuran miesten edustusjoukkue pelaa Ruotsin toiseksi korkeimmalla sarjatasolla Superettanissa.
ÅFF:n menestyksen vuodet ajoittuivat 1970-luvun alkuun, jolloin joukkue juhli seurahistoriansta toistaiseksi ainoita mestaruuksia 1972 ja 1973. Samoihin aikoihin ÅFF voitti myös kaksi Ruotsin cupin mestaruutta. Seura pelasi tuolloin 15 kautta pääsarjatasolle, kunnes putosi kauden 1982 päätteeksi.
2000-luvulla ÅFF on tehnyt paluuta kohti Ruotsin huippua. Se aloitti yhteistyön tukholmalaisen Djurgårdens IF:n kanssa. DIF:n seurajohdon mielestä Åtvidabergs FF:n ainoa keino nousta pysyvästi huipulle, olisi siirtyä Åtvidabergin pikkukaupungistä läheiseen Itä-Göötanmaan keskukseen Linköpingiin.
Kaudella 2005 ÅFF eteni yllättäen Ruotsin cupin loppuotteluun 26 vuoden tauon jälkeen. Finaalissa se hävisi juuri Djurgårdenille 2–0, mutta koska tukholmalaiset olivat jo liigamestaruutensa turvin saavuttaneet paikan UEFA Cupiin, pääsi Åtvidaberg tappiostaan huolimatta eurokentille. Karsintakierroksella seura voitti norjalaisen SK Brannin, mutta ensimmäisen kierroksen tappiot sveitsiläiselle Grasshopper-Club Zürichille 3–0 ja 5–0 päättivät Åtvidabergin taipaleen.
Kauden 2009 päätteeksi ÅFF nousi ylimmälle sarjatasolle 28 vuoden tauon jälkeen sijoituttuaan Superettanissa toiseksi. Vauhti pääsarjatasolla oli seuralle kuitenkin liikaa ja kauden päätteeksi ÅFF putosi takaisin Superettaniin. ÅFF:n visiitti alemmalla sarjatasolla jäi kuitenkin vaiin yhden kauden mittaiseksi, kun se voitti 2011 Superettanin ja palasi pääsarjaan.
Mäntytikka
Mäntytikka ("Picoides stricklandi") on Meksikon kotoperäinen tikka. Se elää läntisen Sinaloan osavaltion eteläosasta Michoacániin (nimialalaji "stricklandi"), ja Michoacánista itään Veracruziin ja Pueblaan (alalaji "fraterculuc"). Alfred Malherbe kuvaili lajin holotyypin Pico de Orizabalta vuonna 1845, ja nimesi lajin Hugh Edwin Stricklandin kunniaksi.
Sköldvikin satama
Sköldvikin satama (LOCODE: FI SKV) on Nesteen Porvoon öljynjalostamon yhteydessä oleva satama Porvoon Kilpilahdessa. Satama palvelee myös muiden Kilpilahden teollisuusalueen yritysten merikuljetustarpeita.
Satamaan johtava laivaväylä on syvyydeltään 15,3 metriä ja siellä on viisi öljylaituria, kaksi kaasu- ja kemikaalilaituria sekä kuivarahtilaituri. Satamassa on myös tullipiste laivausten vienti- ja tuontitullauksia varten.
Sköldvikin satama on tonnimäärältään Suomen suurin satama. Satamassa kuljetetaan muun muassa raakaöljyä, valmiita öljytuotteita sekä kaasuja ja kemikaaleja.
Esimerkiksi Sköldvikin sataman vuoden 2011 kokonaisrahtimäärä oli 18,4 miljoonaa tonnia, mikäli tarkastellaan vain ulkomaanliikennettä. Tuonti (11,8 miljoonan tonnia) oli pääosin raakaöljyä (8,3 milj. tonnia), öljytuotteita (3,0 milj. tonnia) ja kemikaaleja (0,3 milj. tonnia). Vienti (6,6 milj. tonnia) koostui vuorostaan öljytuotteista (vajaa 6,2 milj. tonnia) ja kemikaaleista (vajaa 0,5 milj. tonnia). Raakaöljyä tuodaan esimerkiksi Suomenlahdella sijaitsevasta Primorskin öljysatamasta Koivistosta. Jos tilastoihin otetaan mukaan rannikkoliikenne myös kotimaan osalta, oli vuoden 2011 kokonaisrahtimäärä Sköldvikin satamassa 22,2 miljoona tonnia
Alla on kuvattu sataman kautta kulkenutta kokonaisrahtimäärää (ulkomaan ja kotimaan rahtiliikenteen yhteismäärä).
Norsupallo
Norsupallo on olemukseltaan jalkapallon kaltainen joukkuepeli, jossa pelivälineenä on jumppapallo.
Norsupallo on vauhdikas joukkuepeli, joka soveltuu kenen tahansa pelaamaksi. Suurimman eron jalkapalloon tekee peliväline; norsupallossa käytetään läpimitaltaan 45–75 senttimetriä olevaa jumppapalloa. Pallon koko nimenomaan tekee pelistä kenen tahansa pelattavan, sillä suurella pallolla taitotasoerot ovat vähäiset muun muassa harhautusten ollessa vaikeita. Pelikenttänä voi käyttää joko hiekka- tai nurmikenttää.
Norsupallon MM-kisat pelataan Savonlinnassa vuosittain elokuussa Kyrönniemen jalkapallokentällä. Ensimmäisen kerran kisat pidettiin vuonna 2008. Kolmena ensimmäisenä vuotena kisoissa oli kaksi sarjaa, kilpa- ja harrastajasarjat. Kilpasarjan voiton on vienyt tähän mennessä kaikkina kertoina vierumäkeläinen AC Le´Ne. Kilpasarjaan osallistui vuonna 2010 viisi joukkuetta ja harrastajasarjassa osallistujia oli 42. Turnaukseen ei ole minkäänlaista pelillistä laatuvaatimusta.
Norsupallo on saanut alkunsa Savonlinnasta 2000-luvun alussa. Siitä tuli melko nopeasti suosittu ja kaupungissa sitä alettiin pelata myös koulujen liikunnantunneilla. Ensimmäiset MM-kisat pelattiin vuonna 2008, ja jo siihen osallistui joukkueita ympäri Suomea. Laji on siis hiljattain alkanut leviämään Savonlinnan ulkopuolellekin.
Le Moribond
"Le Moribond" on belgialaisen laulaja-lauluntekijän Jacques Brelin säveltämä ja sanoittama kappale, jonka hän levytti vuonna 1961. Se tunnetaan englanniksi nimellä "Seasons in the Sun" ja suomeksi "Päivät kuin unta".
Tunnettuja englanninkielisiä levytyksiä ovat Kingston Trion 1960-luvulta ja Terry Jacksin 1970-luvun alusta. Englanninkieliset sanat on tehnyt Rod McKuen. Jacksin versio oli suuri hitti Britanniassa ja Yhdysvalloissa 1973-1974. Sen sanoitus poikkeaa yhden säkeistön osalta Kingston Trion versiosta.
Laulu kertoo suomen- ja englanninkielisessä versiossa kuolemaisillaan olevasta miehestä, joka esittää hyvästit parhaalle ystävälleen, isälleen ja rakastetulleen. Alkuperäinen Brelin teksti on sarkastisempi ja synkempi, sillä siinä kertoja toteaa, ettei erityisemmin jää kaipaamaan yhtä ystäväänsä, jonka kanssa hänen vaimonsa petti häntä. Aviorikos mainitaan myös Kingston Trion englanninkielisessä versiossa, mutta Terry Jacksin menestyshitissä ei.
Arto Sotavalta levytti 1974 suomenkielisen version, joka on sovitukseltaan ja sanoitukseltaan melko samankaltainen Jacksin version kanssa. Sanoituksen teki Sotavalta itse. Kappaleen ovat levyttäneet myös muun muassa Fredi, Eino Grön ja Tapio Heinonen. Myös Aki ja Turo ovat levyttäneet kappaleen suomeksi nimellä ”Jori 16 vuotta”. Se ilmestyi vuonna 1988 levyllä "Lievä kantrihuijaus".
Mussalon satama
Mussalon satama on Hamina-Kotkan satamaan kuuluva satama Kotkassa Mussalon saaressa. Sataman yhteydessä sijaitsee taustayhtiön toimistorakennus Merituuli.
Mussalon satamassa on kontti-, bulk- ja nesteterminaalit sekä laaja logistiikka-alue, johon kuuluvat Hanskinmaan, Palaslahden ja Kotolahden logistiikka-alueet. Satamaan johtaa Kotkan rata Norssalmen sillan kautta.
Toimistorakennus Merituulen matala osa valmistui vuonna 2000, jonka jälkeen sitä on laajennettu kahdella torniosalla, joiden nimet "Pohjoiskorkia" ja "Lounatkorkia" on otettu Suursaaren paikannimistöstä. Merituulessa toimii HaminaKotka Satama Oy:n toimiston lisäksi tulli sekä logistiikka-alan yrityksiä.
Bianca Lawson
Bianca Jasmine Lawson (s. 20. maaliskuuta 1979) on yhdysvaltalainen näyttelijä.
Lawson aloitti näyttelemisen yhdeksänvuotiaana. Hän on näytellyt muun muassa Barbien ja Revlonin televisiomainoksissa sekä useissa televisiosarjoissa. "Buffy, vampyyrintappajassa" hän esitti Kendra Youngia.
Lawson on esiintynyt myös The WB:n saippuasarjassa "Dawson’s Creek", jossa hän esitti Nikki Greeniä, high schoolin uuden rehtorin tytärtä. Muita Lawsonin televisio- ja elokuvatöitä ovat muun muassa "", "Save the Last Dance", "Rakkauden pelisäännöt" ja "Sister, Sister".
Joulukuussa 2009 Lawson valittiin Maya St. Germainin osaan televisiosarjassa "Valehtelevat viettelijät", joka perustuu samannimiseen Sara Shepardin kirjasarjaan. Vuonna 2009 Lawson näytteli noitaa Emily Bennettiä nuorten kauhu-/fantasiasarjassa "Vampyyripäiväkirjat". Lawson vieraili sarjassa muutaman jakson ajan. Vuonna 2013 Lawson aloitti "Teen Wolf" -sarjassa näyttelemisen. Hänet valittiin Marin Morellin rooliin. Morell on koulun opinto-ohjaaja.
Lawson syntyi Los Angelesissa Kaliforniassa Denise (o.s. Gordy) ja näyttelijä Richard Lawsonille. Lawson opiskeli Stella Adker Studio of Acting -akatemiassa ja valmistui Marymount College Preparatory Schoolista. Hän on myös opiskellut elokuvaa ja psykologiaa Etelä-Kalifornian yliopistossa.. Lawson ja laulaja Beyoncé ovat sisaruspuolia vanhempien avioliiton kautta.
Luettelo Liettuan puolueista
Tämä on luettelo Liettuan entisistä ja nykyisistä puolueista. Liettuassa on käytössä monipuoluejärjestelmä. Yksi puolue ei voi johtaa yksin hallitusta, vaan puolueiden on muodostettava hallituskoalitioita.
Puolueet, joilla on vuoden 2008 parlamenttivaalien kautta kansanedustajia Liettuan parlamentissa Seimasissa.
Rekisteröidyt puolueet, joilla ei ole edustajia Seimasissa
Remixed
Remixed on Alicia Keysin vuonna 2008 Japanissa julkaistu remix-EP.
Mustahuulikobra
Mustahuulikobra eli metsäkobra ("Naja melanoleuca") on Saharan eteläpuolisessa Afrikassa elävä hyvin myrkyllinen kobralaji. Mustahuulikobra kasvaa noin 2 metriä pitkäksi ja voi painaa jopa 6 kiloa. Mustahuulikobra ei pysty sylkemään myrkkyä.
Vuonna 2018 julkaistun tutkimuksen mukaan mustahuulikobra on todellisuudessa viiden eri lajin kompleksi. Lajit "Naja melanoleuca", "Naja guineensis", "Naja savannula" ja "Naja subfulva" elävät Afrikan mantereella ja niiden levinneisyydet menevät osittain päällekkäin. Lisäksi São Tomén saarella Guineanlahdella elää laji "Naja peroescobari", jota aiemmin pidettiin saarelle istutettuna tavallisena mustahuulikobrana.
Mustahuulikobralla on melko suuri pää, jonka sivuilla on mustia ja valkoisia kuvioita. Käärmeen väri vaihtelee maantieteellisestä sijainnistaan riippuen mustan, ruskean ja mustanruskean välillä. Länsi-Afrikan savanneilla tavattava mustan ja keltaisen juovikas muunnos on lajia "Naja savannula". Leuka, kaula ja vatsa ovat kermanväriset, valkoiset tai keltaiset.
Mustahuulikobran lajikompleksiin kuuluvat suurimmat kobralajit. Ne ovat keskimäärin 1,4–2,2 metriä pitkiä, eikä sukupuolten välillä ole kokoeroa. Suurin mitattu varsinainen mustahuulikobra oli 2,67 metriä pitkä, ja "Naja peroescobarin" uskotaan voivan kasvaa vielä pidemmäksi.
Mustahuulikobran myrkky on erittäin voimakasta, ja sitä on pidetty neljänneksi myrkyllisimpänä kobralajina. Myrkkyrauhaset ovat niin suuret, että yhdessä puraisussa on jopa 150 ml myrkkyä. Näin suuri myrkkyannos riittäisi tappamaan viidestä kahdeksaan ihmistä tai noin tuhat rottaa. Myrkky koostuu lähinnä kardiotokoksiinista, entsymaattisista proteiineista ja eri entsyymeistä.
Mustahuulikobra elää muun muassa Etelä-Afrikassa, Swazimaassa, Mosambikissa, Tansaniassa, Zimbabwessa ja Keniassa sekä muualla Saharan eteläpuolella.
Thurstoninsaari
Thurstoninsaari () on Eteläisessä jäämeressä sijaitseva asumaton ja jään peittämä saari, jonka Peacock Sound erottaa Ellsworthinmaan luoteisosasta. Saari on noin 215 kilometriä pitkä ja 90 kilometriä leveä. Thurstoninsaaren pinta-ala on arviolta 15 700 neliökilometriä, mikä tekee siitä Antarktiksen kolmanneksi suurimman saaren Aleksanterinsaaren ja Berknerinsaaren jälkeen.
Saaren huomasi amerikkalainen lentäjä ja naparetkeilyn pioneeri Richard E. Byrd lennollaan alueen yli 27. helmikuuta 1940. Thurstoninsaari merkittiin niemimaaksi, ja tunnistettiin saareksi vasta vuonna 1960.
Dithmarschen
Dithmarschen () on piirikunta Schleswig-Holsteinin osavaltiossa Saksassa.
Dithmarschen jakautuu kuuteen paikkakuntaan (). Piirikunnassa on viisi kaupunkia ja 111 kuntaa. Dithmarschen rajautuu lännessä Pohjanmereen, etelässä Elbe-jokeen, pohjoisessa Eider-jokeen, ja idässä Kielin kanavaan. Schleswig-Holsteinin osavaltion läpi kulkevan Kielin kanavan varrella sijaitseva Dithmarschen on taloudellisesti köyhempi kuin monet muut alueen piirikunnat.
Dithmarschen tunnettiin 1100–1500-luvuilla ylpeänä talonpoikaistasavaltana, joka läänityksistä huolimatta uhmasi sekä tanskalaisen aateliston että hansan valtaa. Myöhemmin se jäi köyhäksi alamaaksi, johon ei rakennettu suuria kartanoita tai linnoja. Dithmarschen joutui kuitenkin 1500-luvun puolivälissä jaetuksi Tanskan kuninkaan ja Holsteinin herttuoiden kesken. 1860-luvulla se liitettiin Preussiin, ja sen kaudella kannaksen poikki rakennettiin Kielin kanava.
Paikallinen talonpoika löysi 1850-luvulla kaivoa kaivaessaan öljynsekaisen hiekkakerroksen. Vähitellen sitä alettiin porata ja jalostaa siitä öljyä. Tätä varten perustettiin yhtiö "Deutsche Erdoel-Actiengesellschaft" (DEA), joka tänään kuuluu energiajätti RWE:lle.
Paikkakuntien ulkopuolella olevat kaupungit:
Paikkakunnat ja kunnat:
Alkeismatriisi
Matematiikassa alkeismatriisi on yksinkertainen matriisi, joka saadaan yksikkömatriisista yhdellä alkeisrivitoimituksella - jokainen alkeisrivitoimitus pystytäänkin ilmoittamaan jonkin alkeismatriisin avulla. Alkeismatriisien ominaisuuksien ansiosta pystytään käsittelemään säännöllisiä matriiseja.
m×m -matriisi "E" on alkeismatriisi, jos se saadaan yksikkömatriisista "I" yhdellä alkeisrivitoimituksella "K", jossa "K" on I, II tai III. Alkeismatriisin "E" sanotaan tällöin olevan tyyppiä "K".jossa yksikkömatriisin 2. ja 3. rivi on vaihdettu keskenään.
jossa yksikkömatriisin 3. rivi on kerrottu vakiolla 3.
jossa yksikkömatriisin 3. riviä on kerrottu luvulla 4 ja lisätty se sitten 1. riviin.
1. Oletetaan, että alkeismatriisi "E" on tyyppiä K. Kun tällä alkeismatriisilla kerrotaan jokin matriisi "A" on tulos sama kuin, jos "A":lle tehtäisiin rivitoimitus "K". (K = I, II tai III)
Suoritetaan matriisille
rivitoimitus I alkeismatriisin E avulla. A:n 1. ja 2. rivi vaihdetaan siis seuraavasti:
Myös rivitoimitukset II ja III voitaisi esittää alkeismatriisien avulla.
2. Jos äärellisellä määrällä alkeismatriiseja kerrotaan jotakin matriisia "B" ja saadaan tuloksi matriisi "A", matriisit "A" ja "B" ovat riviekvivalentteja.
3. Alkeismatriisi "E" on säännöllinen ja sen käänteismatriisi "E" on samaa tyyppiä "K" kuin "E".
Alkeismatriisien ominaisuuksia hyödynnetään, kun todistetaan matriisien säännöllisyysehtoa.
Matriisi "A" on säännöllinen, jos ja vain jos "A" ja sitä vastaava yksikkömatriisi ovat riviekvivalentteja.
Aviakon Tsitotrans
Aviakon Tsitotrans on venäläinen lentoyhtiö, joka lentää rahti- ja tilauslentoja seitsemän koneen laivastollaan. Yhtiö perustettiin vuonna 1995 ja sen solmukohtana toimii Koltsovon kansainvälinen lentoasema Jekaterinburgissa.
Marraskuussa 2010 Aviakon Tsitotransin laivaston keski-ikä oli 18,2 vuotta.
Escort
Escort tarkoittaa muun muassa seuraavia asioita:
Esk
Esk voi tarkoittaa seuraavia asioita:
Keijutikka
Keijutikka ("Picoides pubescens") on pohjoisamerikkalainen tikka. Sen laaja esiintymisalue ulottuu pohjoisessa Alaskan keskiosista Kanadaan ja pääosaan Yhdysvaltoja Teksasin ja Floridaan asti. Lajista tunnetaan 6 alalajia. Carl von Linné kuvaili lajin holotyypin Etelä-Carolinasta vuonna 1766.
Luscombe 8
Luscombe 8 oli yhdysvaltalainen yleisilmailulentokone, jonka ensilento tehtiin 17. joulukuuta 1937.
Luscombe Aircraft Corporation perustettiin New Jerseyssä vuonna 1937, ja sen ensimmäinen ja kuuluisin lentokone oli Luscombe 50 (Model 8), jonka suunnittelivat Donald A. Luscombe, Jim Rising, Ed Terrence ja Fred Knack. Se oli sekarakenteinen. Lamasta nousevassa Yhdysvalloissa koneen myynti oli hyvä sen "halvan" hinnan vuoksi. Yhtiön omistuksesta alettiin kamppailla heti yhtiön tuloksen parannettua ja D. Luscombe joutui jättämään luomansa yhtiön. Alumiini oli varattu sotiteollisuudelle, mutta koska koneita myytiin Civilian Pilot Training Programille, Luscombe pystyi jatkamaan tuotantoa toisen maailmansodan aikana. Sodan aikana tehdas siirrettiin Texasiin.
Koska yhtiö oli joutunut itävaltalaissukuisen Leopold Klotzin haltuun, Yhdysvaltain hallinto pystyi palauttamaan yhtiön takaisin Luscombelle. Vuonna 1944 palautus todettiin kuitenkin laittomaksi.
Vuonna 1946 siipi suunniteltiin uudestaan. Tästä tuli Model 10, joka ei mennyt tuotantoon. Model 8:aa päivitettiin lukuisia kertoja, veeksi vuonna 1948. Tehdas suljettiin vuonna 1950. Sen toimintaa jatkettiin 1958-61 vaire Aircraft and Uranium Corp -yrityksessä.
Exeter (täsmennyssivu)
Exeter tarkoittaa muun muassa seuraavia:
Exmouth
Exmouth voi tarkoittaa:
Express
Express tarkoittaa muun muassa seuraavia:
Mills
Mills on muun muassa seuraavien henkilöiden sukunimi:
Eddie Machen
Eddie Machen (15. kesäkuuta 1932 - 8. elokuuta 1972) oli yhdysvaltalainen raskaansarjan nyrkkeilijä, jota pidettiin yhtenä maailman parhaimmista sen hetken kamppailijoista 1950-luvun lopulla.
Machenia pidettiin 1950-luvulla yhtenä painoluokkansa lahjakkaimmista nyrkkeilijöistä. Vuonna 1958 hänet oli merkitty maailmanmestari Floyd Pattersonin ensimmäiseksi haastajaksi, mutta hän menetti mahdollisuutensa mestaruusotteluun hävittyään Ingemar Johanssonille Ruotsissa käydyssä ottelussa tyrmäyksellä ensimmäisessä erässä. Johansson voitti myöhemmin Pattersonin ja nousi maailmanmestariksi. Tappion jälkeen Machen ajautui taloudellisiin vaikeuksiin ja alkoi kärsiä masennuksesta. Hän kuitenkin onnistui hyvillä otteluillaan kohoamaan uudelleen maailmanmestari Sonny Listonin ykköshaastajaksi. Tässä vaiheessa hänen hermonsa kuitenkin pettivät, kun joulukuussa 1962 poliisi löysi Machenin autostaan haulikko käsissään puhumassa sekavia itsemurhasta. Hänet toimitettiin Napan sairaalaan, jossa hän menetti hermonsa ja tyrmäsi kaksi hoitajaa. Hänellä todettiin skitsofrenia, joka katkaisi Machenin uran, kun hänet 30-vuotiaana kirjattiin mielisairaalaan.
Parannuttuaan Machen palasi vielä nyrkkeilykehään ja pääsi vihdoin ottelemaan maailmanmestaruudesta vuonna 1966 WBA-liiton mestaria Ernie Terrellia vastaan. Ottelu päättyi Machenin tappioon, minkä jälkeen hän siirtyi työskentelemään satamatyöläiseksi kotikaupungissaan San Franciscossa.
Eddie Machen kuoli 40-vuotiaana vuonna 1972 pudottuaan parvekkeeltaan.
Jere Pulli
Jere Pulli (s. 17. kesäkuuta 1991 Lappeenranta) on suomalainen jääkiekkopuolustaja, joka pelaa Slovakian Extraligan MHC Martinissa. Hän on pelityyliltään fyysinen peruspuolustaja.
Pulli on Saimaan Pallon kasvatti. Hän oli kaudella 2006–2007 seuran C-nuorten tehokkain puolustaja sekä C-nuorten SM-sarjan runkosarjassa tehoilla 6+8=14 että SM-karsinnoissa tehoilla 6+9=15. Kaudella 2009–2010 Pulli toimi SaiPan A-nuorten kapteenina. Hän voitti 134 minuutillaan koko A-nuorten SM-liigan jäähypörssin. Pulli jakoi myös SaiPan sisäisen tehotilaston voiton Tomi Leivon kanssa lukemalla +5.
Huhtikuussa 2010 Pulli teki SaiPan kanssa nelivuotisen SM-liigasopimuksen. Hän teki liigadebyyttinsä 2. marraskuuta 2010 Espoo Bluesia vastaan. Pulli merkittiin Per Savilahti-Naganderin viereen kakkospakkipariin. Hän sai jääaikaa 16.07 minuuttia ja yhden kahden minuutin jäähyn. Ensimmäisen liigamaalinsa Pulli teki 1. helmikuuta 2011 vieraissa Helsingin IFK:ta vastaan. Osuma jäi 4–1-tappioon päättyneessä ottelussa SaiPan ainoaksi. Yhteensä hän pelasi kauden 2010–2011 aikana 19 runkosarjaottelua tehden kaksi maalia. Pulli pelasi kauden aikana myös kolme Mestis-ottelua alle 20-vuotiaiden maajoukkueessa.
Lokakuussa 2011 Pulli joutui useiksi viikoiksi sivuun ns. urheilijan tyrän takia ja pelasi kauden 2011–2012 aikana vain 16 SM-liigaottelua tehden yhden syöttöpisteen. Hän kävi myös neljän ottelun verran lainalle Mestis-joukkue Mikkelin Jukureissa. Kaudella 2012–2013 Pulli sai tililleen 36 runkosarjaottelua tehden niissä tehot 4+6=10, mutta hänen roolinsa jäi kuitenkin pieneksi, eikä mahtunut kokoonpanoon kevään 2013 pudotuspeleissä. SaiPa jätti lopulta hänen optionsa käyttämättä.
Kaudeksi 2013–2014 Pulli siirtyi 1+1-vuotisella sopimuksella Turun Palloseuran riveihin. Häneltä odotettiin läpimurtoa SM-liigaan, mutta Pullin kausi oli kuitenkin täynnä merkkausvirheitä osaksi hänen liiallisen taklausinnokkuutensa vuoksi. Pullin sopimuksessa ollutta optiota ei lopulta käytetty. Lokakuussa 2015 hän teki loppukauden 2014–2015 kattaneen sopimuksen Venäjän toiseksi korkeimmalla sarjatasolla VHL:ssä pelaavan kazakstanilaisjoukkue HK Kaztsink-Torpedon kanssa oltuaan alkukauden ilman sopimusta.
Pulli siirtyi kauden 2015–2016 alussa try-outille Mestis-joukkue KeuPa HT:hen. Hän pelasi alkukaudella vain seitsemän ottelua, kunnes Pulli siirtyi tammikuussa 2016 loppukauden sopimuksella Tanskan Metal Ligaenin Rødovre Mighty Bullsiin. Kaudeksi 2016–2017 hän siirtyi Slovakian Extraligan MHC Martiniin.
Pulli on pelannut neljä nuorten maaottelua.
Valtavirta
Valtavirta () on termi, joka tarkoittaa yleistä vallitsevaa ajatus- tai aatevirtaa. Termiä käytetään muun muassa taiteissa. Mainstream tarkoittaa karkeasti määriteltynä jotain suosittua. Esimerkiksi jokin suosittu pop-yhtye voi olla mainstreamia. Mainstreamin vastakohta on underground, joka tarkoittaa taidetta, joka ei ole suuren yleisön suosiossa tai edes tiedossa.
Geraldine Fitzgerald
Geraldine Fitzgerald (24. marraskuuta 1913 Dublin, Irlanti – 17. heinäkuuta 2005 New York, New York, Yhdysvallat) oli irlantilais-yhdysvaltalainen näyttelijä. Jo teini-iässä teatterissa näytellyt Fitzgerald aloitti elokuvanäyttelemisen 1934. Hän oli ehdolla parhaan naissivuosan Oscar-palkinnon saajaksi vuoden 1939 elokuvasta "Humiseva harju". Geraldine Fitzgeraldin poika on ohjaaja Michael Lindsay-Hogg. Fitzgerald on saanut tähden Hollywood Walk of Famelle.
Nacer Chadli
Nacer Chadli (s. 2. elokuuta 1989 Liège, Belgia) on belgialais-marokkolainen jalkapalloilija. Hän edustaa kaudella 2018–2019 ranskalaista AS Monacoa ja on pelipaikaltaan laitalinkki.
Kesällä 2007 nuori ja lahjakkaana pidetty Chadli siirtyi MVV Maastrichtin junioriakatemiasta alankomaalaisseura AGOVV Apeldoornin riveihin. Hän teki ensimmäisen maalinsa joukkueessa ottelussa Volendamia vastaan. Hän pelasi Apeldoornissa kolmen kauden aikana lähteestä riippuen joko 89 tai 90 Jupiler Pro Leaguen ottelua, joissa teki 28 maalia.
Kaudeksi 2010–2011 Chadli siirtyi Eredivisien Twenteen ja teki joukkueen kanssa kolmivuotisen sopimuksen. Hän voitti tulokaskaudellaan Alankomaiden cup-mestaruuden pelattuaan kaikissa kuudessa ottelussa. Hän pelasi myös Mestarien liigassa Twenten kaikki kuusi ottelua ja viimeisteli kolme maalia.
Chadli pelasi Twentessä kolmen kauden aikana 78 Eredivisien ottelua, joissa teki 23 maalia sekä kuusi play off -ottelua, joissa teki kaksi maalia. Eurooppa-liigassa hän pelasi kaikkiaan 18 ottelua, joissa teki neljä maalia ja lisäksi viisi karsintaottelua, joissa viimeisteli neljä maalia.
Chadli siirtyi Englannin Valioliigan Tottenhamiin vajaan seitsemän miljoonan punnan siirtosummalla kesällä 2013. Hän pelasi Tottenhamissa kolmen kauden aikana 88 valioliigaottelua, joissa teki 15 maalia, näistä 11 kaudella 2014–2015. Eurooppa-liigassa hän pelasi Tottenham-vuosinaan kaikkiaan 17 ottelua ja teki neljä maalia.
Chadli siirtyi vajaan 13 miljoonan punnan siirtosummalla Valioliigan West Bromwichiin kesällä 2016. Hän teki tulokaskaudellaan 31 valioliigaottelussa viisi maalia. Seuraavalla kaudella hän kärsi vammoista, ja pelasi vain viisi liigaottelua, joissa teki yhden maalin.
Kesällä 2018 Chadli siirtyi ranskalaisseura AS Monacoon.
Chadli sai ensimmäisen maajoukkuekutsunsa Marokolta harjoitusotteluun Pohjois-Irlantia vastaan. Ottelu pelattiin 17. marraskuuta 2010, ja hän pelasi siinä täydet minuutit. 1. helmikuuta 2011 Chadli ilmoitti kotisivuillaan, ettei tulisi enää jatkossa maajoukkuetasolla edustamaan Marokkoa vaan Belgiaa.
Chadli pelasi ensimmäisen maaottelunsa Belgian joukkueessa Suomea vastaan helmikuussa 2011. Ensimmäisen arvokilpailujen karsintaottelunsa hän pelasi EM-karsintaottelussa Itävaltaa vastaan saman vuoden maaliskuussa. Ensimmäisen maaottelumaalinsa hän teki neljä päivää myöhemmin EM-karsinnassa Azerbaidžania vastaan.
Ensimmäisen arvokilpailujen lopputurnauksen ottelunsa Chadli pelasi MM-kilpailuissa 2014 Algeriaa vastaan. Hän oli ottelussa avauskokoonpanossa, kolmessa muussa MM-kisoissa 2014 pelaamassaan ottelussa hän tuli vaihdosta kentälle.
Chadli ei kuulunut Belgian joukkueeseen EM-kilpailuissa 2016. Venäjän MM-kilpailuissa 2018 hän teki neljännesvälierässä Japania vastaan 3–2-voittomaalin yliajalla. Hän pelasi Belgian pronssijoukkueessa kaikkiaan kuudessa ottelussa.
Chadli on jouluun 2018 mennessä pelannut 55 maaottelua ja tehnyt niissä kuusi maalia.
Heikki Willamo
Martti Heikki Willamo (s. 2. kesäkuuta 1952 Helsinki) on suomalainen valokuvataiteilija, luontokuvaaja ja kirjailija. Hän on pitänyt 15 valokuvanäyttelyä Suomessa ja ulkomailla ja julkaissut parikymmentä kirjaa, osin itsenäisesti, osin yhdessä muiden kanssa.
Willamon, Kai Fagerströmin ja Risto Rasan vuonna 2010 ilmestynyt teos "Viimeiset vieraat" oli ehdokkaana Vuoden luontokirjaksi 2010.
Willamolle myönnettiin taiteilijaeläke 2015.
Willamo asuu Karjalohjalla vaimonsa kanssa. Heillä on kaksi aikuista lasta.
Nokitikka
Nokitikka ("Picoides arcticus") on pohjoisamerikkalainen tikka. Sen esiintymisalue ulottuu Alaskan keski- ja länsiosista Kanadaan sekä Yhdysvaltojen pohjoisosiin Kaliforniasta New Yorkiin. William John Swainson kuvaili lajin holotyypin Kalliovuorten itärinteiltä Athabascajoen läheltä vuonna 1832.
Nina ja Erik
Nina ja Erik on Aarne Tarkaksen ohjaama suomalainen elokuva vuodelta 1960. Elokuva on sukupolvidraama.
Tarkaksella oli käsikirjoitus valmiina pari vuotta, mutta sopivan näyttelijän puute esti toteutuksen, kunnes löytyi Pirkko Mannola. 33-vuotias Martti Katajisto on kuitenkin polvihousuista huolimatta liian vanha roolinsa ikäluokkaan. Tarina perustuu vuonna 1957 tapahtuneeseen autovarkauksien sarjaan, jonka takana oli nuorisoliiga.
Aikalaiskriitikoita ei miellyttänyt elokuvan syyttävän sormen kohdistaminen vanhempiin. Leo Nordberg (Uusi Suomi) kääntää ongelman ohjaaja-käsikirjoittaja Tarkakseen: "Tarkas [ei] ilmeisesti ole kylliksi perehtynyt tämän päivän nuorten elämään ja heidän ehkä hieman vaikeasti selitettävään moderniin hengenlaatuunsa". Matti Salo (Ylioppilaslehti) lataa: "Nina ja Erik on kurja elokuva. Se on myös törkeä elokuva. [– –] Nina ja Erik pahoinpitelee ihmisen kalleimpia aistinelimiä, silmää ja korvaa. Nina ja Erik on rikollinen elokuva. [– –] Suomessa tehdään maailman tylsimmät elokuvat." Salo menetti arvionsa vuoksi vapaalippuoikeuden. Mutta myönteisiäkin arvioita esitettiin: "...kaunista filmiä, raikasta, haurasta ja runollista", kuten Jukka Martinkari (Turun Sanomat) kirjoittaa.
Erään myöhemmän televisioesityksenkin yhteydessä Arto Pajukallio arvioi, että osoittelevuudestaan huolimatta elokuva on herkkää rakkauden kuvausta.
Andienkirjotikka
Andienkirjotikka ("Veniliornis lignarius") on eteläamerikkalainen tikka. Sen esiintymisalue käsittää Bolivian keski- ja eteläosan, Chilen keski- ja eteläosat sekä Argentiinan pohjois- ja lounaisosat. Se voidaan luokitella myös kirjotikkojen ("Picoides") sukuun. Juan Ignacio Molina kuvaili lajin holotyypin Chilestä vuonna 1782.
Suomukirjotikka
Suomukirjotikka ("Veniliornis mixtus") on eteläamerikkalainen tikka. Sen esiintymisalue käsittää mantereen keskiosia Boliviassa, Paraguayssa, Uruguayssa, Argentiinassa ja Brasiliassa. Lajista tunnetaan neljä alalajia. Pieter Boddaert kuvaili lajin holotyypin Buenos Airesista vuonna 1783.
Valkopäätikka
Valkopäätikka ("Picoides albolarvatus") on pohjoisamerikkalainen tikka. Sen esiintymisalue ulottuu Kanadan British Columbian eteläosista Yhdysvaltojen läntisiin osavaltioihin Kalifornian lounaisosiin saakka, missä elää alalaji "gravirostris". Lajista tunnetaan kaksi alalajia. John Cassin kuvaili lajin holotyypin Oregon Canyonista Kaliforniasta vuonna 1850.
Andiensammaltikka
Andiensammaltikka ("Veniliornis nigriceps") on eteläamerikkalainen tikka. Sen esiintymisalue ulottuu Kolumbian pohjoisosista Andien rinteitä seuraillen Ecuadoriin, Peruun ja Bolivian keskiosiin. Lajista tunnetaan kolme alalajia. Alcide d'Orbigny kuvaili lajin holotyypin Palca Grandesta Ayupayasta Boliviasta vuonna 1840.
Ajax-luokka (linjalaiva)
Ajax-luokka oli Britannian Kuninkaallisen laivaston kahden 74-tykkisen kolmannen luokan linjalaivan muodostama luokka. Luokan alukset tilattiin 10. kesäkuuta 1795 ja ne laskettiin vesille vuoden 1798 ensimmäisellä neljänneksellä.
Vanguard-luokka (linjalaiva)
Vanguard-luokka oli Britannian Kuninkaallisen laivaston kymmenen 78/80-tykkisen toisen luokan linjalaivan muodostama alusluokka. Luokan alukset tilattiin vuosina 1832–1840, ja ne laskettiin vesille vuoden 1848 loppuun mennessä.
Fame
Fame voi tarkoittaa muun muassa seuraavia:
Kobolttikloridi
Kobolttikloridi eli koboltti(II)kloridi eli kobolttidikloridi (CoCl) on koboltti- ja kloridi-ionien muodostama epäorgaaninen ioniyhdiste.
Kidevedettömässä muodossaan kobolttikloridi on sinistä hygroskooppista kiteistä ainetta, jonka alkeiskoppi on heksagoninen. Kidevedellinen heksahydraatti CoCl·6HO on monokliinisiä punaisia kiteitä. Lämmitettäessä heksahydraatti muuttuu dihydraatiksi 50 °C lämpötilassa ja monohydraatiksi 90 °C lämpötilassa. Kokonaan kidevesi poistuu, kun ainetta kuumennetaan 110 °C lämpötilaan. Kobolttikloridi liukenee hyvin veteen ja alkoholeihin sekä moniin orgaanisiin liuottimiin.
Kobolttikloridi muodostaa monien yhdisteiden kanssa komplekseja, jotka ovat muodoltaan tetraedrisiä. Vesiliuoksissa koboltti-ionit ovat yleensä vaaleanpunaisina akvakoplekseina, mutta kloridi-ioniylimäärän kanssa muodostuu tetraedrinen tetraklorokoboltaatti(II) kompleksi ([CoCl]), joka on väriltään sininen.
Kobolttikloridia valmistetaan kobolttimetallin ja kloorikaasun välisellä reaktiolla tai neutraloimalla kobolttihydroksidia, kobolttikarbonaattia tai kobolttioksidia suolahapolla. Neutralointireaktiolla saatu tuote kiteytetään heksahydraattina liuoksesta.
Kobolttikloridin värinmuutosta kosteuden vaikutuksesta on käytetty hyväksi kosteuden ilmaisuun esimerkiksi silikageelissä, mutta sen käyttö indikaattoriaineena on vähentynyt turvallisempien indikaattoriaineiden käyttöönoton myötä. Kuiva kobolttikloridi on sinistä ja kostunut punaista. Kobolttikloridi on yksi ainesosa myös niin sanotuissa näkymättömissä musteissa. Sen vesiliuoksen ja glyserolin seos on paperille kuivuessaan väritöntä, mutta muuttuu kuumennettaessa siniseksi.
Kobolttikloridia käytetään myös lasin värjäyksessä ja kemikaalina maataloudessa, lääketeollisuudessa ja muiden kobolttiyhdisteiden valmistukseen, esimerkiksi kobolttikloridin ja fluorin välisessä reaktiossa muodostuu koboltti(III)fluoridia. Yhdistettä voidaan käyttää myös katalyyttinä orgaanisessa synteesissä esimerkiksi syklopropanointi- ja ristikytkentäreaktiossa.
Kobolttikloridi on luokiteltu Suomessa syöpäsairauden vaaraa aiheuttavaksi (ryhmä 3). Aineen käytössä on noudatettava valtioneuvoston asetusta työhön liittyvän syöpävaaran torjunnasta (716/2000). Kobolttikloridille altistumisen työssä katsotaan aiheuttavan työministeriön päätöksen 1044/1991 mukaan myös vaaraa perimälle, sikiölle tai lisääntymiselle. Lisäksi kobolttikloridi ärsyttää hengitysteitä ja silmiä ja nieleminen aiheuttaa huonovointisuutta. Euroopan kemikaalivirasto ECHA lisäsi vuonna 2008 kobolttikloridin erityistä huolta aiheuttavien aineiden (SVHC) kandidaattilistaan sen karsinogeenisuuden ja toksisuuden vuoksi.
Niobidit
Niobidit olivat kreikkalaisessa mytologiassa Amfionin ja Nioben lapsia, jotka Apollon ja Artemis surmasivat nuolillaan sen jälkeen, kun Niobe oli kerskunut lapsiensa lukumäärällä Letoon, Apollonin ja Artemiin äitiin verrattuna.
Niobella oli neljätoista lasta — seitsemän poikaa ja seitsemän tytärtä, joskin Homeros kertoo lapsia olleen kaksitoista ja Aelianus kertoo Hesiodoksen väittäneen heitä olevan yhdeksän poikaa ja kymmenen tytärtä. Apollon surmasi nuolillaan Nioben pojat näiden metsästäessä ja Artemis tyttäret näiden kotona. Joissakin variaatioissa osa niobedeista säästetään — yleisimmin Khloris — mutta miespuolisista mainitaan myös Amyklas.
HMS A.7
HMS A.7 oli Britannian Kuninkaallisen laivaston A-luokan sukellusvene.
Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1. syyskuuta 1903 ja alus laskettiin vesille 23. tammikuuta 1905. Se valmistui vielä samana vuonna 13. huhtikuuta.
Vene upposi 16. tammikuuta 1914 Whitsand Bayhin Cornwallin rannikolla, jolloin koko miehistö menetti henkensä. Se oli ollut torpedohyökkäys harjoituksessa maalinaan emäalus "HMS Onyx" sekä "HMS Pigmy". Pinnalla havaittiin öljyläikkä, jonka paikka merkittiin poijulla. Muutaman seuraavien kuukausien aikana toteutetun veneennosto yrityksen jälkeen todettiin aluksen perän olevan liian syvällä mudassa.
Aluksen 40 metrin syvyydessä makaava hylky luetteloitiin yhtenä kuudestatoista Britteinsaarten aluevesillä olevana hylkynä, jonne ei saa hautarauhan vuoksi sukeltaa ilman erityistä lupaa.
Uno Stadius
Uno Ludvig Stadius (2. huhtikuuta 1871 Helsinki – 5. maaliskuuta 1936 Helsinki) oli suomalainen kansanopiston johtaja, raittiusmies ja ruotsin kielellä kirjoittanut kirjailija.
Stadiuksen vanhemmat olivat ylijohtaja, valtioneuvos Knut Alfred Stadius ja Julia Tavaststjerna. Hän pääsi ylioppilaaksi 1889 Helsingin reaalilyseosta ja opiskeli sitten oikeustiedettä Helsingin yliopistossa. Stadius opiskeli myös Tukholmassa ja Leipzigissä.
Stadius oli Borgåbladetin, Björneborgs Tidningin ja Wasa Nyheter-lehden toimittajana 1890-luvun lopulla mutta sortovuosien venäläistämispolitiikka pakotti hänet siirtymään aluksi Saksaan ja sitten Ruotsiin. Ruotsissa Stadius luennoi kasvatustieteestä, kirjallisuudesta ja koulukysymyksistä, toimi lehtimiehenä sekä oli perustamassa kansankorkeakouluja.
Stadius toimi kansanopiston johtajana 1895–1902 ja 1905–1917. Hän oli Brunnsvikin kansankorkeakoulun johtajana Taalainmaalla vuodesta 1906 alkaen. Stadius oli valtion kirjastotoimiston suomenruotsalainen kirjastokonsulentti vuodesta 1921 alkaen ja myöhemmin Stadius oli sosiaaliministeriön raittiusosaston virkamies.
Stadius oli naimisissa 1898–1915 Emma Eleonora Sjödahlin kanssa. Heillä oli kuusi lasta. Stadiuksen tyttärentytär kirjailija Märta Tikkanen on kuvannut tätä avioeroon päättynyttä liittoa romaanissaan "Emma ja Uno. Rakkautta tottakai" (Tammi, 2010)
HMS A.8
HMS A.8 oli Britannian Kuninkaallisen laivaston A-luokan sukellusvene.
Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1. syyskuuta 1903 ja alus laskettiin vesille 23. tammikuuta 1905. Se valmistui vielä samana vuonna 8. toukokuuta.
Veneessä tapahtui räjähdys pinta-ajossa 8. toukokuuta 1905 Plymouthinlahdella. Räjähdys upotti aluksen, jonka koko miehistö sai surmansa. Alus nostettiin ja toimitettiin korjattavaksi. Palvelukseen palaamisen jälkeen vene palveli normaalisti laivueen mukana. Ensimmäisen maailmansodan aikana sitä käytettiin koulutustehtävissä.
Alus myytiin romutettavaksi 8. lokakuuta 1920 Dartmouthissa.
HMS A.9
HMS A.9 oli Britannian Kuninkaallisen laivaston A-luokan sukellusvene.
Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 8. helmikuuta 1905. Se valmistui vielä samana vuonna 8. toukokuuta.
Alus romutettiin 1920.
HMS A.10
HMS A.10 oli Britannian Kuninkaallisen laivaston A-luokan sukellusvene.
Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 8. helmikuuta 1905. Se valmistui vielä samana vuonna 3. kesäkuuta.
Alus myytiin romutettavaksi 1. huhtikuuta 1919 Ardrossan Drydock Companylle Ardrossaniin Skotlantiin, missä se lopulta romutettiin.
HMS A.11
HMS A.11 oli Britannian Kuninkaallisen laivaston A-luokan sukellusvene.
Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 8. maaliskuuta 1905. Se valmistui vielä samana vuonna 11. heinäkuuta.
Alus romutettiin toukokuussa 1920.
HMS A.12
HMS A.12 oli Britannian Kuninkaallisen laivaston A-luokan sukellusvene.
Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 3. maaliskuuta 1905. Se valmistui vielä samana vuonna 23. syyskuuta.
Alus myytiin romutettavaksi 16. tammikuuta 1920.
Ja virtahevot kiehuivat altaissaan
Ja virtahevot kiehuivat altaissaan ("And the Hippos Were Boiled in Their Tanks", 1945, julkaistu 2008) on William S. Burroughsin ja Jack Kerouacin yhteistyönä kirjoittama romaani. Luvut on kirjoitettu vuorotellen, Burroughs nimellä Will Dennison ja Kerouac Mike Rykona.
Teos on fiktiomuotoinen kuvaus vuonna 1944 tapahtuneesta taposta, jonka seurauksena myös William S. Burroughs sekä Jack Kerouac vietiin poliisikuulusteluihin. Tapahtuman aikaan kummaltakaan kirjailijalta ei ollut julkaistu vielä yhtään teosta. "Ja virtahevot kiehuivat altaissaan" julkaistiin ensimmäisen kerran vasta 2008. Sitä pidetään ensimmäisenä tunnettuna beat-sukupolvi-teoksena.
HMS A.13
HMS A.13 oli Britannian Kuninkaallisen laivaston A-luokan sukellusvene. Alus oli ensimmäinen brittiläinen sukellusvene, johon oli asennettu dieselmoottori. Vene oli muuten samanlainen kuin sisaraluksensa. Asennetun dieselmoottorin suurempi massa kompensoitiin pienentämällä polttoaineenmäärää.
Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 18. huhtikuuta 1905. Se valmistui 22. kesäkuuta 1908.
Alus romutettiin 1920.
Ropažin kunta
Ropažin kunta on kunta Latviassa. Se sijaitsee Vidzemen historiallisella alueella lähes Latvian keskustassa. Kunnan läpi kulkee Via Baltica. Vuonna 2009 kunnassa asui 6 839 asukasta. Ropažin lisäksi kuntaan kuuluvat Zaķumuiža, Silakrogs, Mucenieki, Tumšupe ja Kākciems.
Kunta on kooltaan 326,4 km². 60 prosenttia kunnan pinta-alasta on metsän peitossa, mutta metsästä hakataan vuosittain noin kaksi prosenttia. Suo kattaa noin neljä prosenttia kunnan pinta-alasta. Suur-Jugla on kunnan alueen suurin joki. Joessa on lukuisia saaria ja niemimaita. Suurimmat järvet ovat Silezers ja Lielkangaru. Kunnan 6 839 asukkaasta 53% on miehiä ja 47% naisia. Suurimmat etniset ryhmät ovat latvialaiset (73%), venäläiset (18%), valkovenäläiset (2,5%), ukrainalaiset (2%) ja puolalaiset (1,5%).
Ropažin alue asutettiin neoliittisella kivikaudella noin 4 000 − 1 500 eaa. Noin 3 000 vuotta sitten alueelle tulivat liiviläisten esi-isät. Ropažin vanha nimitys "Roudōpois" on tullut liivin rautamiestä tarkoittavasta sanasta. Myös nykyinen nimitys saattaa juontua liivin kielestä, sillä "aži" on joidenkin kielitieteilijöiden mukaan tarkoittanut asutusta. 900-luvulla alueelle rakennettiin muinaislinna, joka sijaitsi silloisten Livones Veinalensesin ja Toreidan muinaismaakuntien rajalla. Ensimmäinen maininta Ropažista historiallisissa lähteissä on Henrikin Liivnmaan kronikassa, jossa sitä kutsuttiin nimellä "Rodenpoise". Paikalla käytiin Rodenpoisen taistelu, jossa Kalparitaristo ja semgallit voittivat liettualaiset. Noin vuonna 1207 alue joutui ristiretkeläisten hallintaan. 1200-luvulta Riian verotustiedoissa on maininta paikallisesta "Imake" nimisestä liiviläisestä kauppiaasta, joka omisti useita taloja Riiassa. Ropažin nimi vaihtui useampaan kertaan historian aikana, vuonna 1404 se oli Rodenpoiss tai Rodenpoyz, 1467 Rodenpoes, 1545 Rodenpeisz, 1555 Rodenpeus ja vuonna 1638 Rodenpevs.
Ropažin kunnan lippu otettiin käyttöön vuonna 2005. Lippu on jaettu kahtia vaakasuoraan kahteen keskenään samankokoiseen alueeseen. Lipun keskellä on kuvattu kunnan vaakuna. Vaakuna otettiin käyttöön samaten vuonna 2005. Vaakunaan on kuvattu kolme kultaista kiurua.
Sundman
Sundman on muun muassa seuraavien henkilöiden sukunimi:
Stratokratia
Stratokratia on sotilaspäälliköiden johtama hallitusmuoto; termi juontuu kreikan kielen sanoista στρατός ("stratos"), "armeija" sekä κράτος ("kratos"), "valta". Se ei ole sama asia kuin sotilasdiktatuuri, jossa sotilaiden polittinen valta ei ole virallisesti vahvistettu eikä muiden lakien tukema. Pikemminkin stratokratia on sotilashallituksen muoto, jossa valtio ja asevoimat ovat perinteisesti sama asia ja hallituksen paikat on aina täytetty sotilasjohtajilla. Armeijan poliittista valtaa tukee laki ja yhteiskunta. Sellaisen stratokratian ei tarvitse olla autokraattinen suojellakseen oikeuttaan valtaan.
Saku Kaarnanen
Saku Kaarnanen on suomalainen BMX-pyöräilijä.
Sotilasdiktatuuri
Sotilasdiktatuuri on hallitusmuoto, jossa poliittinen valta kuuluu tosiasiallisesti armeijalle. Kuten mikä tahansa diktatuuri, sotilasdiktatuuri saattaa olla virallinen tai epävirallinen. Valtion johdossa saattaa olla sotilaiden muodostama juntta, tai siviilihallinnosta riippumaton armeija pitää valtaa väkivallan uhalla. On olemassa myös sekamuotoja, joissa armeija käyttää hyvin vahvaa poliittista vaikutusvaltaa olematta silti täysin hallitseva.
Keltaperätikka
Keltaperätikka ("Veniliornis dignus") on eteläamerikkalainen tikka. Sen esiintymisalue ulottuu Venezuelan lounaiskolkasta Andien rinteitä seuraillen Ecuadoriin ja Peruun. Lajista tunnetaan kolme alalajia. Philip Lutley Sclater ja Osbert Salvin kuvailivat lajin holotyypin Kolumbian Antioquiasta vuonna 1877.
Kultakaulustikka
Kultakaulustikka ("Veniliornis cassini") on eteläamerikkalainen tikka. Sen esiintymisalue käsittää mantereen pohjoisosan Venezuelan etelä- ja kaakkoisosista Guyanaan, Surinameen, Ranskan Guayanaan ja Koillis-Brasiliaan. Alfred Malherbe kuvaili lajin holotyypin Cayennesta vuonna 1862, ja nimesi sen John Cassinin kunniaksi.
Pampasammaltikka
Pampasammaltikka ("Veniliornis frontalis") on eteläamerikkalainen tikka. Sen esiintymisalue ulottuu Boliviasta Andien rinteitä seuraillen Luoteis-Argentiinaan. Jean Cabanis kuvaili lajin holotyypin Tucumánista Argentiinasta vuonna 1883.
Punatikka
Punatikka ("Veniliornis callonotus") on eteläamerikkalainen tikka. Sen esiintymisalue ulottuu Kolumbian lounaisosasta läntiseen Ecuadoriin (nimialalaji "callonotus"), ja Lounais-Ecuadorista Luoteis-Peruun (alalaji "major"). George Robert Waterhouse kuvaili lajin holotyypin Guayaquilista Ecuadorista vuonna 1841.
Andy Proudlove
Andy Proudlove (s. 15. tammikuuta 1955, Buxton, Englanti, Iso-Britannia) on englantilainen entinen jalkapalloilija. Hänen pelipaikkansa oli keskikenttä.
Proudlove pelasi Englannin pääsarjaa Norwich Cityssä. Keväällä 1982 Proudlove siirtyi Kuopion Palloseuraan, jossa hänen uransa jäi kuitenkin vain muutaman kuukauden mittaiseksi.
Sammaltikka
Sammaltikka ("Veniliornis passerinus") on eteläamerikkalainen tikka. Sen esiintymisalue käsittää Andien itäpuolisen osan mannerta Kolumbian itäosista Pohjois-Boliviaan, Paraguayhin, pohjoiseen Argentiinaan ja eteläiseen Brasiliaan. Lajista tunnetaan yhdeksän alalajia. Carl von Linné kuvaili lajin holotyypin Cayennesta vuonna 1766.
Savuposkitikka
Savuposkitikka ("Veniliornis affinis") on eteläamerikkalainen tikka. Sen esiintymisalue käsittää Andien itäpuolisen osan mannerta Kolumbian kaakkoisosista ja Venezuelan eteläosista itäiseen Ecuadoriin, Itä-Peruun, Pohjois-Boliviaan ja Brasiliaan. Lajista tunnetaan neljä alalajia. William John Swainson kuvaili lajin holotyypin Brasilian Bahiasta vuonna 1821.
Dean Edwards
Dean Edwards (s. 25. helmikuuta 1962 Wolverhampton, Englanti) on englantilainen entinen jalkapalloilija ja valmentaja. Hänen pelipaikkansa oli hyökkääjä.
Edwards pelasi lukusissa englantilaisissa joukkueissa 80- ja 90-luvuilla. Eniten pelejä hänelle kertyi Torquay Unitedin riveissä. Suomeen ja Kuopion Palloseuraan Edwards saapui kesällä 1982. Hän ei kuitenkaan pystynyt vakiinnuttamaan asemaansa joukkueessa ja hänelle kertyi vain kolme pääsarjapeliä Suomessa. Edwards siirtyi kesken kauden Vaasan Palloseuraan, joka pelasi I divisioonassa. Siellä hän teki 16 maalia kaudella 1982. Edwards vakuutti taidoillaan vaasalaiset ja palasikin joukkueen vahvuuteen myös kausiksi 1983 ja 1984. Jokaisella kaudella hän teki yli kymmenen maalia.
John Crabbe
John Crabbe (s. 20. lokakuuta 1954 Weymouth, Englanti, Iso-Britannia) on englantilainen entinen jalkapalloilija. Hänen pelipaikkansa oli keskikenttä.
Southampton FC oli Crabben kasvattajaseura, jonka riveissä hän pelasi myös ensimmäiset ammattilaisottelunsa. Tämän jälkeen hän pelasi lukuisissa englantilaisissa seuroissa 1970- ja 1980-luvuilla. Crabbe on pelannut myös Suomen pääsarjaa kahteen otteeseen: kaudella 1984 hän pelasi Kemin Palloseurassa (20 ottelua, 5 maalia) ja kaudella 1988 Kuopion Palloseurassa (9 ottelua, ei maaleja).
Carl Adolf af Nyborg
Carl Adolf Michael af Nyborg (27. toukokuuta 1879 Helsinki – 2. heinäkuuta 1942 Helsinki) oli suomalainen ruotsin kielellä kirjoittanut kirjailija.
Af Nyborgin vanhemmat olivat senaattori Carl August af Nyborg ja Johanna Amalia Paqvalin. Hän pääsi ylioppilaaksi Nya svenska läroverket i Helsingforsista 1897 ja opiskeli Helsingin yliopistossa valmistuen filosofian kandidaatiksi 1903.